แก้ปัญหาระยะยาว ใช้สิ่งละอันพันละน้อยสร้างผลลัพธ์ที่ยิ่งใหญ่ รักษาความรัก รู้สึกใกล้ชิดกันอีกครั้ง
การมีความภาคภูมิใจในตนเองต่ำสามารถแสดงออกผ่านความรู้สึกเหมือนว่าคุณไม่สมควรที่จะได้รับการปฏิบัติเป็นอย่างดี หรือสิ่งต่างๆ จะต้องกลับกลายไปเป็นเรื่องที่แย่ที่สุด ความคิดเหล่านี้ทำลายความสัมพันธ์และจะกลายเป็นความจริงในที่สุด แทนที่จะทำลายความสัมพันธ์ของคุณ คุณควรจะสร้างความมั่นใจในตัวคุณและความมั่นใจที่มีต่อคนรักมากกว่า  ถ้าคุณเคยถูกทำให้เจ็บมาก่อน เยียวยาบาดแผลเหล่านั้นให้หายดีและเห็นคุณค่าของตัวเอง รู้ว่าคุณสมควรได้รับและให้ความรัก แทนที่จะหลีกเลี่ยงความสัมพันธ์ทางเพศเพราะคุณไม่มั่นใจในรูปร่างของตัวเอง เรียนรู้ที่จะยอมรับตัวเองในแบบที่คุณเป็น ถ้าคุณเลือกที่จะเปลี่ยนแปลงรูปร่างของตัวเอง (เช่นลดน้ำหนัก) ตระหนักว่าการมีน้ำหนักในอุดมคติอาจไม่ช่วยลบความรู้สึกไม่มั่นคง และการสบายใจในเรือนร่างของตัวเองนั้นก็ขึ้นอยู่กับคุณ ไม่มีอะไรจะทำลายความสัมพันธ์ได้เท่ากับการยึดติดกับความไม่พอใจ ถ้าคุณและคนรักมีปัญหาค้างคาที่ทำให้เกิดความตึงเครียดในความสัมพันธ์ ก็ถึงเวลาที่จะต้องให้อภัยกันและกันและเดินหน้าต่อไป พูดคุยกับคนรักอย่างเปิดอกถึงปัญหาที่เกิดขึ้นและพยายามที่จะก้าวผ่านมันไปให้ได้ ถ้าคุณไม่สามารถปล่อยมันไปได้ก่อนหน้านี้ ก็อาจจะถึงเวลาพบที่ปรึกษาชีวิตคู่เพื่อช่วยให้ความสัมพันธ์ของคุณเข้าที่เข้าทางอีกครั้ง การปรึกษาชีวิตคู่ไม่ใช่เรื่องผิดแปลก และอาจมีประโยชน์อย่างมหาศาลต่อการหาทางเชื่อมความสัมพันธ์กันและกันและเติบโตทางอารมณ์ไปด้วยกัน แค่เพราะคุณมีความสัมพันธ์ที่จริงจังก็ไม่ได้หมายความว่าคุณจะต้องใช้ทุกวินาทีที่ตื่นนอนด้วยกัน ที่จริงแล้วการอยู่ห่างกันบ้างนั้นช่วยพัฒนาความสัมพันธ์ด้วยการให้คุณได้มีโอกาสระบายอารมณ์ที่คุกรุ่น เชื่อมความสัมพันธ์กับเพื่อนๆ อีกครั้ง และผ่อนคลาย ตกลงกับคนรักว่าคุณจะใช้เวลาด้วยกันและห่างกันเท่าไหร่ เช่น ห่างกันสัปดาห์ละ 1 คืน หรือจะไม่ได้ใช้เวลาด้วยกันในช่วงสุดสัปดาห์ 1 ครั้งต่อเดือน ทางเลือกนี้ควรเป็นสิ่งที่ทั้งสองฝ่ายตกลงร่วมกัน  ออกไปใช้เวลาช่วงค่ำคืนเฉพาะกับเพื่อนสาวหรือเพื่อนผู้ชายบ้างเป็นครั้งคราว หรือใช้เวลาช่วงสุดสัปดาห์ไปสปาเพื่อผ่อนคลาย การอยู่ห่างกันชั่วคราวมักช่วยจุดไฟรักให้ความสัมพันธ์ เพิ่มการรอคอยและความตื่นเต้นที่จะได้กลับมาอยู่ด้วยกันอีกครั้ง อย่าเลิกทำกิจกรรมและงานอดิเรกเมื่อคุณคบใคร ระบายสี เต้น วาดภาพ หรือไปฟิตเนสต่อไปแม้ว่าคนรักของคุณจะไม่ได้ทำด้วยก็ตาม การได้ไปทริปด้วยกันทำให้คู่รักใกล้ชิดกันมากขึ้น โดยเฉพาะอย่างยิ่งถ้าจุดสนใจของทริปคือกันและกันและความสัมพันธ์ ทริปไปเที่ยวทำให้คุณได้หันเหความสนใจจากสิ่งที่ก่อให้เกิดความเครียดในแต่ละวันมาเป็นกันและกันแทน คุณอาจจะพยายามเพื่อทริปในฝัน หรือแค่มีช่วงเวลาสุดสัปดาห์ดีๆ ร่วมกันนอกเมือง เขียนรายการสถานที่ที่คุณสองคนอยากไปเยือนเสมอ และเลือกที่ที่ทำให้คุณทั้งคู่ตื่นเต้น ทุกๆ วันให้พยายามไปให้ถึงจุดที่คุณสองคนอยากจะไปทีละนิด สุดท้ายแล้วตั้งเป้าที่จะสร้างความทรงจำใหม่ๆ ร่วมกัน ถ่ายรูปหรืออัดวิดีโอเพื่อที่คุณจะได้กลับมาอยู่ในช่วงเวลาแห่งความทรงจำนี้ได้ทีหลัง  คุณจะไปแบ็กแพ็กหรือไปตั้งแคมป์เพื่อสนุกไปกับบรรยากาศกลางแจ้งที่ยอดเยี่ยม หรือวางแผนไปทริปพักร้อนอย่างหรูหราที่รีสอร์ทแพงระยับก็ย่อมได้ ไม่แน่ว่าการเที่ยวต่างประเทศอาจสร้างประสบการณ์อันน่าตื่นเต้นให้คุณสองคนก็ได้นะ! ถ้าคุณมีลูก พยายามหาเวลาไปพักร้อนแบบไม่เอาลูกไปด้วยอย่างน้อยปีละครั้ง เสียงหัวเราะเป็นสิ่งที่ติดต่อกันได้อย่างแน่นอนที่สุด ช่วยให้คนเรารู้สึกสบายใจและผ่อนคลาย การหัวเราะและมีอารมณ์ขันกำจัดความกดดันในความสัมพันธ์ และช่วยให้คุณรับมือกับช่วงขึ้นๆ ลงๆ ที่หลีกเลี่ยงไม่ได้ระหว่างใช้ชีวิตร่วมกัน หาสิ่งที่คุณรู้ว่าคนรักของคุณจะชอบและคิดว่ามันตลก  จำเรื่องที่ทำให้คุณขำระหว่างวันเอาไว้เพื่อเอาไปเล่าให้คนรักของคุณฟังตอนถึงบ้าน หารายการทีวีที่ทำให้คุณทั้งคู่หัวเราะและหาวันที่แน่นอนเพื่อดูด้วยกัน ถึงจะไม่ใช่การพูดคุยกันยาวๆ แต่การติดต่อเพื่อให้อีกฝ่ายรู้ข่าวคราวของกันและกันเป็นสิ่งจำเป็น ย้ำเตือนอีกฝ่ายว่าคุณรู้สึกอย่างไรและบอกให้เขารู้ว่าคุณอยู่ตรงนี้เมื่อไหร่ก็ตามที่เขาหรือเธอต้องการคุณ นอกจากนี้การส่งข้อความเพื่อแสดงให้เห็นถึงระดับความใส่ใจในเรื่องความสัมพันธ์ยังช่วยสร้างความใกล้ชิดอีกด้วย อย่าลืมพูดว่า :   “ฉันรักคุณนะคะ” “ผมชื่นชมคุณนะ” “ฉันคิดถึงคุณจัง” “ผมเสียใจด้วยนะที่วันนี้อะไรๆ ก็ไม่ได้ดั่งใจ มีอะไรที่ผมจะช่วยคุณได้บ้างไหม” “ฉันอยากเจอคุณจะแย่แล้ว” “ผมไม่ชอบที่ต้องเห็นคุณเป็นแบบนี้เลย มีอะไรให้ผมช่วยไหม” ฉีกกฎการเดตแบบเดิมอย่างการรับประทานมื้อเย็นและไปดูหนังด้วยกัน ในความสัมพันธ์ระยะยาว คุณต้องหาสิ่งใหม่ๆ เพื่อให้มนตราแห่งความรักมีชีวิตชีวาอยู่เสมอ ถ้าคุณออกไปรับประทานมื้อเย็นด้วยกันจริงๆ พยายามหาร้านใหม่ๆ และแต่งตัวให้ดูดีบ้าง ไอเดียออกเดตก็ใหม่ๆ ก็เช่น:  ออกไปเต้น จัดงานปาร์ตี้ ไปทะเล ไปเล่นไอซ์สเก็ต ไปน้ำพุร้อน ร้องคาราโอเกะ ไปเรียนทำอาหารด้วยกัน สิ่งเล็กๆ น้อยๆ นั้นอาจจะเป็นการเขียนโน้ตเพื่อแสดงความรักของคุณ เอาขยะไปทิ้ง หรือทำอาหารให้คนรักในวันที่เขาเหนื่อย สิ่งละอันพันละน้อยเหล่านี้แสดงให้เห็นว่าคุณใส่ใจเขา  ‘สิ่งเล็กๆ น้อยๆ’ ที่ว่ามานี้มักจะเป็นสิ่งที่คู่รักรู้กัน หมายความว่าไม่มีคู่รักคู่ไหนจะชอบเหมือนกัน สิ่งสำคัญก็คือคุณต้องแสดงออกถึงความจริงใจและทำออกมาจากใจจริงๆ  ถ้าคุณกับคนรักชอบดูหนัง วางแผนคืนดูหนังสุดพิเศษด้วยกันสองคน อย่าลืมของขบเคี้ยวที่คุณสองคนชอบด้วย ทำให้คนรักของคุณประหลาดใจด้วยของขวัญเล็กๆ น้อยๆ เช่นดอกไม้หรือของที่เกี่ยวข้องกับงานอดิเรก ใช้เวลาพูดคุยกับคนรัก และที่สำคัญกว่านั้นก็คือรับฟัง ใส่ใจคนรักของคุณด้วยการถามคำถามปลายเปิด จากนั้นใคร่ครวญสิ่งที่เขาหรือเธอพูดอย่างสบายๆ แสดงความรู้สึกของคุณอย่างเปิดใจและให้คนรักได้ทำแบบเดียวกัน คุณสามารถฝึกการฟังอย่างใคร่ครวญได้ด้วยการพูดว่า “ฉันได้ยินคุณพูดว่ามีปัญหาบางอย่างเกิดขึ้นระหว่างคุณกับพ่อแม่” หรือ “ฟังดูเหมือนว่าคุณรู้สึกเครียดกับงานมากเลยนะ” เมื่อการงาน ครอบครัว และปัญหาอื่นๆ ต่างต้องการเวลาจากคุณ บางครั้งความสัมพันธ์กลับกลายเป็นส่วนที่แย่ที่สุดเพราะถูกดึงเวลาออกไป ความเครียดเป็นเรื่องปกติของชีวิต แต่ความเครียดเรื้อรังทำให้คอร์ติซอลซึ่งเป็นฮอร์โมนที่ลดความปรารถนาด้านความใกล้ชิดทางกายพุ่งสูงขึ้นอย่างรวดเร็ว ไม่ต้องบอกก็รู้ว่ามันอาจทำลายความสัมพันธ์ของคุณในระยะยาว กำจัดส่วนที่ทำให้เครียดออกไปจากชีวิตถ้าเป็นไปได้ และต่อสู้กับความเครียดด้วยการออกกำลังกายเป็นประจำ เล่นโยคะ หรือทำสมาธิ สนับสนุนให้คนรักของคุณทำแบบเดียวกันด้วย โดยเฉพาะอย่างยิ่งถ้าเขาหรือเธอกำลังต่อสู้กับความเครียด  จัดการเวลาของคุณเพื่อหลีกเลี่ยงความเครียดที่เกิดจากการรีบทำงานให้ทันกำหนดส่ง เริ่มทำงานตั้งแต่เนิ่นๆ ก่อนที่มันจะสะสมเป็นตั้งๆ และใช้ Planner เพื่อติดตามว่าคุณต้องทำอะไรบ้าง ใช้เวลาทำสิ่งที่คุณชอบให้มากขึ้น ชีวิตไม่สามารถทำแต่งานอย่างเดียวโดยไม่เล่นเลยได้ เพราะฉะนั้นพยายามอุทิศเวลาอย่างน้อย 1 วันในแต่ละสัปดาห์เพื่อทำสิ่งที่คุณชอบ หาสิ่งที่คุณทั้งคู่สนใจและไปสู่เป้าหมายที่มีร่วมกัน การมีเป้าหมายระยะยาวการันตีว่าคุณจะได้ใช้เวลาระหว่างสัปดาห์ร่วมกันและช่วยดึงคุณออกจากชีวิตการงานและครอบครัวที่แสนจะน่าเบื่อ โครงการที่คุณสองคนสามารถทำร่วมกันได้ก็เช่น :  ฝึกฝนเพื่อเข้าร่วมงานกีฬาด้วยกัน เช่น ไตรกีฬา เรียนภาษาใหม่ด้วยกัน จากนั้นไปประเทศที่ใช้ภาษานั้น สร้างอะไรบางอย่าง เช่น เรือ เพิง หรือสวน การลองทำอะไรใหม่ๆ สามารถเพิ่มความใกล้ชิดได้ เลือกกิจกรรมที่คุณทั้งคู่ไม่เคยทำมาก่อน และอาจจะเป็นอะไรที่น่ากลัวสักเล็กน้อยด้วย การได้แบ่งปันประสบการณ์ขนหัวลุกจนตัวสั่นผ่านกิจกรรมอาจจะทำให้คุณใกล้ชิดกันมากขึ้นในแบบที่คุณนึกไม่ถึงมาก่อน อีกทั้งประสบการณ์นี้ยังทำให้คุณมีหัวข้อสุดเร้าใจไปเล่าให้เพื่อนๆ ฟังด้วย   ลองปีนผา เหินเวหา หรือร่มร่อน ไปทริปแบ็กแพ็กด้วยกัน เรียนการทำอาหารป่าและอาหารดั้งเดิม ความสัมพันธ์ระยะยาวอาจนำไปสู่การสนใจแค่ตัวคุณและคนรัก ในการจุดไฟรักให้ลุกโชนขึ้นมาอีกครั้งนั้น คุณและคนรักอาจจะต้องออกจากทัศนคติที่มีผลต่อพฤติกรรมแบบนี้ไปให้ได้ก่อน คุณอาจจะต้องหาวิธีให้ตัวเองพบอะไรใหม่ๆ และเชื่อมความสัมพันธ์ผ่านประสบการณ์นี้  พยายามฝึกประสบการณ์ทางจิตวิญญาณร่วมกัน ถ้าคุณและคนรักมีความเชื่อทางด้านจิตวิญญาณที่เหมือนกัน คุณก็สามารถประกอบพิธีกรรมทางจิตวิญญาณร่วมกันได้ แต่ถ้าไม่ คุณก็อาจจะสำรวจความเชื่อด้านจิตวิญญาณด้วยกันก็ได้ การเข้าร่วมการฝึกฝนทางจิตวิญญาณอาจช่วยจุดประกายไฟรักระหว่างคุณกับคนรักให้สว่างไสวขึ้นมาอีกครั้งก็ได้  ลองทำงานอาสาสมัคร นอกจากนี้การทำงานอาสาสมัครร่วมกับคนรักยังอาจช่วยให้คุณได้ออกจากตัวเองและสร้างความผูกพันผ่านประสบการณ์การช่วยเหลือผู้อื่น ลองเป็นอาสาสมัครที่โรงทานหรือศูนย์พักพิงสัตว์ใกล้บ้าน หาทางเรี่ยไรเงินเพื่อการกุศลด้วยกัน คุณกับคนรักอาจจะได้เปลี่ยนจุดสนใจด้วยการทำงานเพื่อให้ได้เงินมามอบให้การกุศลได้ตามเป้าหมาย ลองเข้าร่วมการระดมทุนเพื่อการกุศลต่างๆ หรือเข้าร่วมกิจกรรมวิ่งการกุศลกับคนรักก็ได้ แม้ว่าการจะดึงคุณสองคนให้ห่างจากกันในช่วงคบกันใหม่ๆ จะเป็นเรื่องยากเพราะคุณสองคนคุยกันทั้งคืน แต่บทสนทนาที่ใกล้ชิดและใส่ใจกันและกันนั้นมักจะเบาบางลงเมื่อกาลเวลาผ่านไป เปลี่ยนไปเป็นเรื่องเงินๆ ทองๆ ลูกๆ และรายการสิ่งที่ต้องทำ หาเวลาเชื่อมความสัมพันธ์และคุยเรื่องที่คุณทั้งคู่หลงใหลเหมือนกัน หาสิ่งที่คุณสามารถเชื่อมความสัมพันธ์ได้อย่างแท้จริงและพูดคุยเรื่องนี้กับคนรัก  ตั้งกลุ่มอ่านหนังสือที่มีแค่คุณสองคน เรียนรู้สิ่งใหม่ๆ ของกันและกันด้วยการตั้งคำถามว่า “อย่างไร” และ “อะไร”  เช่น “สำหรับคุณแล้วช่วงวัยมัธยมคืออะไร” หรือ “ตอนที่คุณย้ายออกจากบ้านคุณรู้สึกอย่างไร” ถามคำถามปลายเปิดที่ทำให้บทสนทนาผ่อนคลายและเป็นธรรมชาติ จากนั้นให้ตั้งใจฟังและเชื่อมความสัมพันธ์กับความรู้สึกของคนรักอีกครั้ง อย่าบ่นคนรักว่าไม่คุยกับคุณ แต่ให้ทำสิ่งดีๆ อย่างการชวนให้คนรักเล่าถึงวันของเขาหรือเธอให้คุณฟังตอนรับประทานอาหารเย็น ดื่มกาแฟ หรือดื่มไวน์แทน ลองพูดว่า “ฉันอยากรู้จริงๆ นะว่าวันนี้คุณเป็นยังไงบ้าง นั่งลงก่อนสิแล้วคุณจะได้เล่าให้ฉันฟัง” ความสัมพันธ์ที่ยาวนานอาจทำให้คุณและคนรักไม่ใส่ใจกัน และลืมที่จะทำหรือพูดหวานๆ ใส่กันเหมือนครั้งที่คุณคบกันใหม่ๆ การพูดชมคนรักเป็นการแสดงออกให้เห็นว่าคุณใส่ใจเขา  พูดชมอย่างเจาะจง แทนที่จะพูดว่า “คุณสวยจัง” ให้พูดว่า “ผมชอบตรงที่เดรสชุดนี้มันทำให้เห็นส่วนเว้าส่วนโค้งของคุณ” หรือ “ฉันชอบเวลาที่คุณใส่เสื้อเชิ้ตตัวนี้จัง” แทนที่จะพูดว่า “คุณเก่งจัง” ให้พูดว่า “ฉันชื่นชมที่คุณฉลาดและสามารถถกปัญหานี้ได้อย่างแท้จริง” แม้ว่าการสนใจด้านลบในความสัมพันธ์จะเป็นเรื่องง่ายกว่า การให้ความสำคัญกับสิ่งดีๆ ที่คุณมีร่วมกันช่วยทำให้ความสัมพันธ์ประสบความสำเร็จ โดยเฉพาะอย่างยิ่งคุณต้องนึกอยู่เสมอว่าทำไมคุณกับคนรักถึงรักกัน  เช่น คุณกับคนรักอาจจะผูกพันกันเพราะมีความสนใจเรื่องการวิ่งเหมือนกัน มีความศรัทธาในสิ่งเดียวกัน หรือมีความปรารถนาที่จะช่วยเหลือผู้อื่นเหมือนกัน เขียนรายการทุกสิ่งที่ทำให้คุณหลงรักคนรักและขอให้คนรักทำแบบเดียวกัน จากนั้นคุณทั้งคู่ก็นั่งลงและบอกให้อีกฝ่ายฟังว่าสิ่งที่อยู่ในรายการของแต่ละคนมีอะไรบ้าง และเชื่อมความสัมพันธ์กันและกันอีกครั้งด้วยการอยู่ในช่วงเวลาที่คุณทั้งคู่คบกันใหม่ๆ การสัมผัสแบบเนื้อแนบเนื้อหลั่งฮอร์โมนออกซิโตซินที่ช่วยเพิ่มความรู้สึกใกล้ชิด อย่าแค่สัมผัสกันทางกายเพื่อเล้าโลมก่อนการมีเซ็กส์ แต่ให้จูบลากันในตอนเช้า กอดกันเมื่อได้เจอกันอีกครั้ง และนวดให้กันหลังจากจบวันอันแสนยาวนานหรือเหนื่อยล้า จับมือกันและกอดกันให้นานโดยไม่ต้องคิดอะไรมาก โดยเฉพาะอย่างยิ่งถ้ามีฝ่ายใดฝ่ายหนึ่งต้องการระบายความเครียด ถ้าคุณสองคนอยู่ด้วยกัน ให้กำจัดสิ่งที่กองสุมๆ กันออกไปจากห้องนอน ไม่ว่าจะเป็นของเล่นลูกๆ งานเอกสาร และเสื้อผ้าที่วางกองอยู่บนพื้น หาเทียน ซื้อผ้าปูที่นอนใหม่ และอื่นๆ ที่ช่วยเปลี่ยนให้ห้องนอนของคุณมีบรรยากาศของความใกล้ชิด ถ้าคุณนอนหลับหน้าทีวี ลองเอาทีวี โน้ตบุ๊ก และเครื่องมืออิเล็กทรอนิกส์อื่นๆ ออกจากห้องนอน สร้างความรู้สึกถึงความใกล้ชิดด้วยการตกลงที่จะขาดการติดต่อกับเทคโนโลยีขณะที่อยู่ด้วยกันในห้องนอน บอกคนรักว่าคุณตื่นเต้นที่จะได้เจอเขาหรือเธอแค่ไหน และคิดถึงค่ำคืนล่าสุดที่เราได้ใช้เวลาร่วมกันอย่างดูดดื่ม หรือส่งภาพวาบหวิวของคุณไปให้เขาก็ได้ ข้อความแบบนี้มีแต่จะทำให้คนรักของคุณอดใจแทบไม่ไหวจริงๆ!  จำไว้ว่าคุณต้องส่งเฉพาะข้อความที่คุณสบายใจที่จะส่งเท่านั้น อย่ารู้สึกกดดันว่าจะต้องส่งอะไรไปแม้จะเป็นการส่งถึงคนรักก็ตาม
สร้างความมั่นใจในตัวเอง. ฝึกการให้อภัย. อยู่ห่างกันบ้าง. ไปเที่ยวกัน. หัวเราะด้วยกัน. ให้คนรักของคุณรู้ว่าคุณอยู่ตรงนี้. หาไอเดียออกเดตใหม่ๆ. ทำ ‘สิ่งเล็กๆ น้อยๆ’. เป็นผู้ฟังที่ดี. จัดการความเครียด. ทำโครงการระยะยาวด้วยกัน. ลองทำสิ่งใหม่ๆ. หาวิธีเน้นจุดสนใจไปที่ภาพรวม. พูดคุยกันจริงๆ. พูดชมคนรัก. สนใจสิ่งที่คุณและคนรักมีร่วมกัน. สัมผัสทางกายกันและกันทุกวัน. สร้างความเปลี่ยนแปลงเล็กๆ น้อยๆ เพื่อสร้างสีสันให้ชีวิตเซ็กส์และทวงสิทธิ์ในห้องนอนของคุณ. ส่งข้อความทะลึ่งหากัน.
https://www.wikihow.com/Rekindle-a-Relationship https://www.wikihow.com/Rekindle-a-Relationship https://www.wikihow.com/Rekindle-a-Relationship https://www.wikihow.com/Rekindle-a-Relationship
Making Long Term Fixes Making Small Gestures with Big Impacts Maintaining Your Love Feeling Close Again